Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 884/08/3309	Trenčín, 15.3.2012
EEČ : 2-28-33-2012

U Z N E S E N I E

Trestná vec:	obvinený XXXXX 
Zločin:	znásilnenie podľa § 199 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Trenčín
Rozhodnutie:
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
dňa 14.10.2008 v čase asi okolo 04.00 hod. pod hrozbou násilia odviedol z chodby na doteraz nezistenom poschodí hotela Tatra v Trenčíne na ul. M. R. Štefánika č. 2 do doteraz nezistenej izby tohto hotela poškodenú XXXXX, kde ju zhodil na zem, stiahol jej nohavice a spodné nohavičky, vyhrnul tričko, roztiahol jej nohy a aj napriek tomu, že sa bránila vykonal na nej súlož
Právna veta:
lebo je trestné stíhanie neprípustné podľa § 9 odsek 1 písmeno g
Odôvodnenie:
Uznesením vyšetrovateľa PZ Trenčín pod ČVS:ORP-1473/1-OVK-TN-2008 zo dňa 15.10.2008	bolo podľa § 199 ods. 1 Trestného poriadku začaté trestné stíhanie za zločin znásilnenie podľa § 199 ods. 1 Trestného zákona na tom skutkovom základe, ako je uvedené vo výrokovej časti predmetného uznesenia.

Uznesením vyšetrovateľa UJKP PZ Trenčín pod ČVS:ORP-l473/1 -OVK-TN-2008 zo dňa 24.04.2009 bolo následne podľa 206 ods. 1 Trestného poriadku vznesené obvinenie XXXXX za zločin znásilnenie podľa § 199 ods. 1 Trestného zákona na uvedenom skutkovom základe.

Na základe uznesenia vyšetrovateľa PZ pod ČVS:ORP-1473/1-OVK-TN-2008  zo dňa 05.11.2009	bolo trestné stíhanie v zmysle § 228 ods. 2 písm. a) Trestného poriadku prerušené a trestné stíhanie v predmetnej trestnej veci bolo odovzdané do Českej republiky. 

            Mestský súd v Brne následne rozsudkom č. 91 T 1/2011-172 zo dňa 21.04.2011, právoplatným dňa 24.05.2011, oslobodil obžalovaného XXXXX spod obžaloby, nakoľko nebolo preukázané, že skutok sa stal spôsobom popísaným v obžalobe.
	
Podľa  článku 35 písm. a/ Európskeho dohovoru o odovzdávaní trestného konania,   osobu,  nad ktorou  bol vynesený  právoplatný a vykonateľný trestný rozsudok, nemožno pre ten  istý čin ani stíhať ani odsúdiť ani na nej nemožno vykonať trest v inom zmluvnom štáte, pokiaľ bola zbavená viny. 

Vzhľadom na vyššie uvedené skutočnosti bolo preto potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Balaj, ml.
prokurátor